Hoop daai boom is oukei - vonk.co.za
28/11/2017 28/11/2017 Kobie Koen 0 Comments
Persverklaring nuwe dubbelalbum:
Hoop daai boom is oukei / Grace
Riku Lätti / Victor S. Wolf
Riku Lätti reik vanjaar ‘n splinternuwe dubbelalbum uit met 13 Afrikaanse liedjies onder die titel “Hoop daai boom is oukei” en 13 Engelse liedjies as sy Engelse eweknie, Victor S. Wolf met die titel Grace. Riku is bekend vir sy aanpak van uiteenlopende style, daarom is dit feitlik onmoontlik om die musiek op hierdie twee CDs te klassifiseer. Hy het kragte saamgesnoer met die Stellenbosch groep “Die Mark Tunes Band”, met Jean “Tunes” Marais op tromme en Mark Ellis op baskitaar. Die gevolg is ‘n energieke nuwe klank, of liewer klanke. Die titelsnit, Hoop daai boom is oukei is ‘n liefdesverhaal en spookstorie in een, wat weereens dui dat Riku nie bang is om uiteenlopende konsepte of klanke byeen te bring nie. Die album is rof dog rustig, kalm dog uitspattig. ‘n Letterlike fees van klanke, stories en mooi woorde.
Die album Grace, daarteenoor, bring ook ‘n heeltemal ander liedjieskrywer na vore. Ontmoet Victor S. Wolf. Heeltemal ‘n ander tipe liedjieskrywer as Riku Lätti. Selfs as sangers is Riku en Victor nie dieselfde mens nie. Terwyl Riku Lätti se werk uiteenlopende en eklekties is, is Victor Wolf se werk meer klassifiseerbaar as goeie ou popmusiek, dalk “adult contermporary” alhoewel daar hier en daar ‘n meer jeugdige klank na vore tree as mens luister na “Were we”, “You’re the virus” en “I can be”. Daar is bespeurlik minder wroeg by die musiek van Wolf as by Lätti, miskien is dit omdat die masker ‘n mens bevry van sy probleme. As Riku wil die skrywer sy wêreld verwoord en dit word ‘n persoonlike uitdaging. As Victor kan die skrywer net speel en alles word ‘n spel. Hoe dit ook al sy, hierdie dubbelplaat het letterlik iets vir elke gemoed en elke smaak.
Riku Lätti – biografie
Riku Lätti is ‘n sanger-liedjieskrywer, vervaardiger en skrywer. Sy musiek is haas onmoontlik om in te hok, want, net soos die man, is sy musiek eklekties en ‘n omarming van ‘n groot hoeveelheid style, afhangende van die atmosfeer wat hy wil skep. Hy was die mede-skepper van die klankbane van die TV-reeks Hopeville ( genomineer vir ‘n Emmy, Wenner van die RoseD’or) en Wie lê Waar met Jahn Beukes en Vlug na Egipte met Leslie Javan. Hy is ook verantwoordelik vir die klankbane van die vollengte film Die Ongelooflike Avonture van Hanna Hoekom (waarvoor Riku ‘n SAFTA gewen het) en meer onlangs die Jans Rautenbach-film, Abraham.
Riku het al 10 albums vrygestel, geskryf, opgeneem en vervaardig vir homself, en waarvoor hy talle akkolades en pryse ontvang het en hy is ook die vervaardiger van agt ander albums vir ander kunstenaars.
Riku is ook die stigterslid van Die Wasgoedlyn,‘n innoverende beweging wat nou tot ‘n tv-reeks verwerk is. Hy soek kreatiewe skeppers op in hul natuurlike habitatte en neem hulle dan op. Geen pretensie. Net rou, eerlike, musiek, opgeneem en verfilm ken tentoongestel as ‘n beeldskone protes teen die stand van die hedendaagste musiekindustrie in Suid-Afrika.
Onlangs deur Die Wasgoedlyn:
Wasgoedlyn Volume 1 & 2 (verskeie kunstenaars)
Kroeskop vol Geraas (Churchil Naude)
2 Ster Hotel (Bacchus Nel)
Oukie van Namakwaland (Brain Cloete)
Abraham (klankbaan van die Jans Rautenbach-film, Abraham.)
Hoop daai boom is oukei (Riku Lätti)
Grace (Victor S. Wolf)Vir ‘n smakie van Die Wasgoedlyn wat op kykNET Nou! (kanaal 146) begin wys op 11 Augustus 2016 loer gerus na:
Recently released by Die Wasgoedlyn, all recorded and produced by Riku:
Riku Lätti – Biography
Wasgoedlyn Volume 1 & 2 (songs by various artists)
Grace (Victor S. Wolf)Die Wasgoedlyn is currently being developed into a TV-series:
← Manne wat Glo
Die singende skaapwagter van Namakwaland →